Завршио је првенство Јужне Америке за младе играче као најбољи стријелац, са девет голова, од чега два у финалу против Уругваја, у побједи од 6:0. Укључен је у састав тима за Копа Америку 2011. у Аргентини. Постигао је два гола у побједи од 4:2 против Еквадора у трећем колу групне фазе, а изабран је за играча утакмице у првом колу против Венецуеле, која је завршена 1:1. У четвртфиналу, Бразил је испао од Парагваја, изгубивши 2:0 на пенале, након што је у регуларном дијелу било 0:0, а Нејмар је изашао из игре у 80 минуту.